title: Регламент за изпълнение (ЕС) 2015/805 на Комисията от 19 май 2015 година относно класирането на някои стоки в Комбинираната номенклатура

text:
               23.5.2015

               BG

               Официален вестник на Европейския съюз

               L 128/10

         РЕГЛАМЕНТ ЗА ИЗПЪЛНЕНИЕ (ЕС) 2015/805 НА КОМИСИЯТА
   от 19 май 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода (кодовете) по КН, посочен(и) в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена във връзка със стоките, обхванати от настоящия регламент, но която не е в съответствие с него, да може да продължи да бъде ползвана от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода (кодовете) по КН, посочен(и) в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 май 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Електронен уред (т.нар. „жироскопичен датчик за ъглова скорост“) с тегло 35 g, състоящ се от до три датчика за ъглова скорост в корпус с размери 24 × 24 × 28 mm. Корпусът съдържа също температурен датчик и различни електронни компоненти и е снабден с кабел.
                  Уредът отчита ъглова скорост в интервала от около 50—1 200  °/s (градуса в секунда) и генерира, благодарение на своите електронни компоненти, електрически изходен сигнал, пропорционален на установените стойности. Сигналът не се появява визуално върху уреда, а се изпраща до други апарати, свързани чрез кабела.
                  Температурният датчик предоставя информация за компенсиране на евентуални отклонения в изходния сигнал в резултат на температурни промени.
                  Уредът е предназначен да се използва за предоставяне на инструкции за подходящо положение за действие на различни апарати, като вятърни турбини, двигатели или промишлени машини.

                  9031 80 38

                  Класирането се определя от общи правила 1 и 6 за тълкуване на Комбинираната номенклатура, забележка 3 към глава 90, както и от описанието на кодове по КН 9031 , 9031 80  и 9031 80 38 .
                  Тъй като уредът съдържа както датчици за ъглова скорост, така и температурен датчик, той е „комбинация от машини от различен вид, предназначени да работят заедно и съставящи един- единствен корпус“ по смисъла на забележка 3 към глава 90 (забележка 3 към раздел XVI). Тъй като температурният датчик се използва основно за предоставяне на информация за компенсиране на изходния сигнал, основната функция на уреда се извършва от датчиците за ъглова скорост.
                  Тъй като уредът не се използва за навигация, класирането му в позиция 9014  като инструмент или апарат за навигация или като част и принадлежност за тях се изключва.
                  Въпреки че уредът отчита броя на градусите на секунда, той не е сходен със скоростомерите от позиция 9029 , тъй като установените стойности не се появяват визуално върху инструмента, а се предават под формата на електрически сигнал на други апарати.
                  Поради това изделието трябва да бъде класирано в код по КН 9031 80 38  като друг електронен инструмент, апарат или машина за измерване или контрол, неупоменати, нито включени другаде в глава 90.


title: Регламент за изпълнение (ЕС) № 1132/2013 на Комисията от 7 ноември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Stelvio/Stilfser (ЗНП)]

text:
               13.11.2013

               BG

               Официален вестник на Европейския съюз

               L 302/20

         РЕГЛАМЕНТ ЗА ИЗПЪЛНЕНИЕ (ЕС) № 1132/2013 НА КОМИСИЯТА
   от 7 ноември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Stelvio/Stilfser (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявката на Италия за одобрение на промяна на елементите в спецификацията на защитеното наименование за произход „Stelvio“/„Stilfser“, регистрирано по силата на Регламент (ЕО) № 148/2007 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявление за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения съгласно член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 46, 16.2.2007 г., стр. 14.

      (3)  ОВ С 77, 15.3.2013 г., стр. 29.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.3.   Сирена

      ИТАЛИЯ
      Stelvio/Stilfser (ЗНП)


title: Регламент за изпълнение (ЕС) № 862/2013 на Комисията от 5 септември 2013 година за одобрение на изменение, което не е несъществено, в спецификацията на название, вписано в Регистъра на защитените наименования за произход и на защитените географски указания [Casatella Trevigiana (ЗНП)]

text:
               7.9.2013

               BG

               Официален вестник на Европейския съюз

               L 240/15

         РЕГЛАМЕНТ ЗА ИЗПЪЛНЕНИЕ (ЕС) № 862/2013 НА КОМИСИЯТА
   от 5 септември 2013 година
   за одобрение на изменение, което не е несъществено, в спецификацията на название, вписано в Регистъра на защитените наименования за произход и на защитените географски указания [Casatella Trevigiana (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявлението на Италия за одобрение на изменение в спецификацията на защитеното наименование за произход „Casatella Trevigiana“, регистрирано по силата на Регламент (ЕО) № 487/2008 на Комисията (3).

               (3)

               Предвид това, че въпросното изменение не е несъществено, Комисията публикува заявлението за изменение в Официален вестник на Европейския съюз
                   (4) в съответствие с член 6, параграф 2 от Регламент (ЕО) № 510/2006. Тъй като Комисията не получи никакви възражения съгласно член 7 от посочения регламент, изменението следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 септември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 143, 3.6.2008 г., стр. 12.

      (4)  ОВ C 322, 24.10.2012 г., стр. 4.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.3.   Сирена

      ИТАЛИЯ
      Casatella Trevigiana (ЗНП)


title: Регламент за изпълнение (ЕС) № 264/2013 на Комисията от 18 март 2013 година за одобрение на минимална промяна в спецификацията на название, вписано в регистъра на защитените наименования за произход и на защитените географски указания [Cipolla Rossa di Tropea Calabria (ЗГУ)]

text:
               22.3.2013

               BG

               Официален вестник на Европейския съюз

               L 82/28

         РЕГЛАМЕНТ ЗА ИЗПЪЛНЕНИЕ (ЕС) № 264/2013 НА КОМИСИЯТА
   от 18 март 2013 година
   за одобрение на минимална промяна в спецификацията на название, вписано в регистъра на защитените наименования за произход и на защитените географски указания [Cipolla Rossa di Tropea Calabria (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Италия за одобрение на промяна в спецификацията на защитеното географско указание „Cipolla Rossa di Tropea Calabria“, регистрирано по силата на Регламент (ЕО) № 284/2008 на Комисията (3).

               (3)

               Целта на заявката е промяна в спецификацията, с която да се уточняват представянето и опаковането, както и етикетирането на луковиците.

               (4)

               Комисията разгледа съответната промяна и стигна до заключението, че тя е обоснована. Тъй като промяната е минимална, Комисията може да я одобри, без да прибягва до процедурата, установена с членове 50—52 от Регламент (ЕС) № 1151/2012,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Cipolla Rossa di Tropea Calabria“ се изменя в съответствие с приложение I към настоящия регламент.
   Член 2
   Единният документ, в който се посочват основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 март 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 86, 28.3.2008 г., стр. 21.

      ПРИЛОЖЕНИЕ I
      Одобрява се следната промяна в спецификацията на защитеното географско указание „Cipolla Rossa di Tropea Calabria“:

                  —

                  В член 5, параграфи 6 и 7 вместо:

                     „След като луковиците бъдат събрани, изцапаната им с пръст външна обвивка трябва да се премахне; стъблата се скъсяват на 40 см, навързват се на малки връзки и след това се полагат в касетки.
                     Ако лукът е предназначен да бъде консумиран пресен („пресен лук“), външната обвивка се премахва и надвишаващите 60 см стъбла се подрязват; след това се навързва на връзки от по 5—8 кг и се поставя в касети или сандъци.“

                  да се чете:

                     „След като луковиците бъдат събрани, изцапаната им с пръст външна обвивка трябва да се премахне; стъблата се скъсяват на дължина между 30 и 60 см, навързват се на малки връзки и след това се полагат в касетки.
                     Ако лукът е предназначен да бъде консумиран пресен („пресен лук“), външната обвивка се премахва и стъблата се скъсяват на дължина между 35 и 60 см; след това лукът се навързва на връзки от по 1,5—6 кг и се поставя в касети или сандъци.“

                  —

                  В член 9, параграф 2 вместо:

                     „За да се пуснат на пазара, луковиците от ЗГУ „Cipolla Rossa di Tropea Calabria“ следва да бъдат опаковани по следния начин:

                                 —

                                 младите луковици от новата реколта („cipollotti“) се събират на малки връзки и се поставят в касетки от картон, пластмаса или дърво, готови за продажба,

                                 —

                                 пресните луковици („Cipolla da consumo fresco“) се събират на връзки от по 5—8 кг и се поставят в касети или сандъци.“

                  да се чете:

                     „За да се пуснат на пазара, луковиците от ЗГУ „Cipolla Rossa di Tropea Calabria“ следва да бъдат опаковани по следния начин:

                                 —

                                 младите луковици от новата реколта („cipollotti“) се събират на малки връзки и се поставят в касетки от картон, пластмаса или дърво, готови за продажба,

                                 —

                                 пресните луковици („Cipolla da consumo fresco“) се събират на връзки от по 1,5—6 кг и се поставят в касети или сандъци.“

                  Бяха въведени промени в разпоредбите относно начините на подготовка на продукта за опаковане, за повече гъвкавост при избора на размерите на опаковката и в отговор на новите пазарни изисквания към опаковането.

                  —

                  В член 9, параграф 4 вместо:

                     „Минималният брой за сплитане е шест луковици, независимо от големината им. За всеки вид опаковане броят и теглото им трябва да бъдат едни и същи.“

                  да се чете:

                     „Минималният брой за сплитане е шест луковици, независимо от големината им.“

                  Въвежда се повече свобода за местните производители при сплитането на традиционната „сплитка“, по отношение на броя и диаметъра на луковиците.

                  —

                  В член 9, параграф 7 вместо:

                     „При пускането им за консумация луковиците на „cipollotto“ и „cipolle da consumo fresco“, събрани на връзки, и „cipolla da serbo“ — на сплитки, трябва да носят стикер с логото и търговската марка, които да позволяват лесното разпознаване на продукта.“

                  да се чете:

                     „При пускането им на пазара луковиците на „cipollotto“ и сплитките от лука за съхранение трябва да носят стикер или друг етикет с логото на Съюза и марката на продукта. Всяка връзка от пресните луковици, поставена в касета или сандък, трябва да носи етикет с цялостна информация — фирменото наименование на дружеството, логото на Съюза и марката и вида на продукта, за да се гарантира проследяемостта му и да се избегне объркване с друг продукт.“

                  За пресните луковици на „Cipolla Rossa di Tropea Calabria“ на връзки е задължително всяка връзка да носи етикет с фирмено наименование на дружеството, логото на Съюза, марката и вида на продукта. Така всяка отделна връзка ще носи етикет с всичката необходима за потребителите информация, за да се избегне объркване с друг продукт.

                  —

                  Препратките към Регламент (ЕИО) № 2081/92 в спецификацията на продукта бяха актуализирани.

      ПРИЛОЖЕНИЕ II

         ЕДИНЕН ДОКУМЕНТ

      Регламент (ЕО) № 510/2006 (1)

         „CIPOLLA ROSSA DI TROPEA CALABRIA“

      № ЕО: IT-PGI-0105-0369-28.9.2011

         ЗГУ (Х) ЗНП ( )

      1.   Наименование

      „Cipolla Rossa di Tropea Calabria“
      2.   Държава членка или трета държава

      Италия
      3.   Описание на земеделския продукт или храна

      3.1.   Вид на продукта

                  Клас 1.6:

                  Плодове, зеленчуци и житни растения, пресни или преработени

            3.2.   Описание на продукта, за който се отнася наименованието от точка 1

      Защитеното географско указание (ЗГУ) „Cipolla Rossa di Tropea Calabria“ обозначава луковиците на вида Allium Cepa, принадлежащи изключително към следните местни екотипове, които са характерни с формата си и преждевременното образуване на луковици според влиянието на фотопериода:

                  —

                  „Tondo Piatta“ или ранозреещ,

                  —

                  „Mezza Campana“ или среднозреещ,

                  —

                  „Allungata“ или късен.

            Разграничават се три вида на продукта:

                  „Cipollotto“ (млад лук от новата реколта):

                              —

                              цвят: бяло-розов или виолетов,

                              —

                              вкус: сладък и нежен,

                              —

                              размер: виж задължителните норми на Общността.

                  „Cipolla da consumo fresco“ (пресен кромид лук):

                              —

                              цвят: бяло-червен до виолетов,

                              —

                              вкус: сладък и мек,

                              —

                              размер: виж задължителните норми на Общността.

                  „Cipolla da serbo“ (кромид лук за съхранение):

                              —

                              цвят: червено-виолетов,

                              —

                              вкус: сладък и хрускав,

                              —

                              размер: виж задължителните норми на Общността.

            3.3.   Суровини (само за преработени продукти)

      —
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Всички етапи от производството на „Cipolla Rossa di Tropea Calabria“, от сеитбата до беритбата, трябва да се осъществяват в географския район на производство.
      3.6.   Специфични правила за рязане, настъргване, опаковане и др.

      След беритбата луковиците на „Cipolla Rossa di Tropea Calabria“ се обработват, както следва:

                  —

                  „от младите луковици от новата реколта трябва да се премахне изцапаната им с пръст външна обвивка; стъблата се скъсяват на дължина между 30 и 60 см, навързват се на връзки и след това се полагат в касетки,

                  —

                  ако лукът е предназначен да бъде консумиран пресен („пресен лук“), външната обвивка се премахва и стъблата се скъсяват на дължина между 35 и 60 см; след това се навързва на връзки от по 1,5—6 кг и се поставя в касети или сандъци,

                  —

                  луковиците, предназначени за съхранение („Cipolla da serbo“), се подреждат в редове по земята, покриват се с листа и се оставят да съхнат 8—15 дни, за да станат по-твърди и трайни и с яркочервен цвят. След като луковиците са изсушени, може от стъблата им да се отреже частта, която е над земята, или те да се запазят цели за направата на плитки. Минималният брой за сплитане е шест луковици, независимо от размера им. Те се опаковат в чували или касетки с тегло, което варира до максимум 25 кг.

            Опаковъчните дейности следва да се извършват в областта на производство, при спазване на традиционните методи на производство, които се коренят в местните исторически обичаи и фолклор, за да се гарантира проследяемостта и контролът и да се запази качеството на продукта.
      3.7.   Специфични правила за етикетиране

      Върху опаковката трябва да присъства марката и да е изписано с печатни букви, двойно по-големи от останалите, указанието ЗГУ „Cipolla Rossa di Tropea Calabria“, с уточнение на разновидността — „Cipollotto“, „Cipolla da consumo fresco“ или „Cipolla da serbo“.
      При пускането им на пазара младите луковици и луковиците за съхранение трябва да носят стикер или друг етикет с логото на Съюза и марката на продукта. Всяка връзка от пресните луковици, поставена в касета или сандък, трябва да носи етикет с цялостна информация — фирменото наименование на дружеството, логото на Съюза и марката и вида на продукта, за да се гарантира проследяемостта му и да се избегне объркване с друг продукт.
      4.   Кратко определение на географския район

      Областта на производство на ЗГУ „Cipolla Rossa di Tropea Calabria“ включва земи, подходящи за производството му, които изцяло или частично спадат към административното деление на следните общини в Калабрия:

                  а)

                  провинция Cosenza:
                  част от общините Fiumefreddo, Longobardi, Serra d’Aiello, Belmonte и Amantea;

                  б)

                  провинция Catanzaro:
                  част от общините Nocera Terinese, Falerna, Gizzeria, Lamezia Terme и Curinga;

                  в)

                  провинция Vibo Valentia:
                  част от общините Pizzo, Vibo Valentia, Briatico, Parghelia, Zambrone, Zaccanopoli, Zungri, Drapia, Tropea, Ricadi, Spilinga, Joppolo и Nicotera.

            5.   Връзка с географския район

      5.1.   Специфична характеристика на географския район

      „Cipolla di Tropea Calabria“ се произвежда на песъчливи или с тенденция към песъчливост земни почви от средна категория с песъчливо-глинеста или глинесто-льосова текстура, по крайбрежието или по бреговете на реки и потоци. Макар и чакълести, тези почви с алувиален произход не ограничават развитието и растежа на луковицата. Крайбрежните терени са удобни за отглеждане на ранния „Cipolla da consumo fresco“, а тези от вътрешността, с глинеста и чисто глинеста почва, са пригодени за по-късния сорт „Cipolla da serbo“. Сега, също като в миналото, червеният кромид присъства както в семейните лехи, така и в големите насаждения, в селския пейзаж, в местните храни, блюда и традиционни рецепти.
      Почвените и климатичните характеристики на определената област позволяват да се получи продукт с високо качество, уникален по рода си, чиято репутация е прочута в целия свят.
      5.2.   Специфична характеристика на продукта

      „Cipolla Rossa di Tropea Calabria“ е известен със своето качество и органолептични характеристики, като крехкостта на луковиците, сладостта и лесната смилаемост. Тези характеристики позволяват консумацията на „Cipolla Rossa di Tropea Calabria“ и в сурово състояние, в количества безспорно по-големи от тези за обикновения лук.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Заявката за регистрация на ЗГУ „Cipolla Rossa di Tropea Calabria“ се опира на репутацията и известността на продукта, придобити между другото и благодарение на различни рекламни инициативи, както показват историческите и библиографските източници. Различни исторически и библиографски източници приписват първо на финикийците и после на гърците разпространението на лука в средиземноморския басейн и в Калабрия. Много ценèн през Средновековието и Възраждането, с утвърдено място в консумацията и местната икономика, лукът бива разменян на място, продаван и изнасян по море в Тунис, Алжир и Гърция. В описанията на множество пътешественици, посетили през 18-и век Калабрия и брега на Тиренско море се разказва за често срещаните „Cipole rosse“ (червен лук). Лукът винаги е бил част от храната на земеделците и е бил използван в местното производство; даже пътешественикът из Калабрия д-р Алберт, посетил Тропея през 1905 г., бил впечатлен от бедността на селяните, които ядели само лук. В началото на 20-и век лукът от Тропея престанал да се отглежда в дворовете и семейните зеленчукови градини и започнало отглеждането му на големи площи. През 1929 г. изграждането на водопровода на Valle Ruffa спомогнало за напояването, по-добрите добиви и подобряването на качеството. Продуктът значително се разпространил през периода на Бурбоните към пазарите на Северна Европа, като набързо се превърнал в търсен и твърде ценен продукт, както се твърди в Studi sulla Calabria („Изследвания върху Калабрия“) от 1901 г., където се говори също и за формата на луковицата и за продълговатия червен лук от Калабрия. Първите организирани статистически отчети за отглеждането на кромида в Калабрия са публикувани в „Enciclopedia agraria Reda“ (1936—39 г.). Уникалните търговски характеристики, донесли на продукта слава на национално ниво, и най-вече историческата и културна стойност за съответния район, които и днес са живи и са налице в културните практики, в кухнята, в идиоматичните изрази и във фолклорните ритуали, доведоха до имитации на същия този продукт и до подправяне на географското указание.

         Препратка към публикуваната спецификация

      Компетентната администрация е започнала национална процедура за възражение, като е публикувала заявката за признаване на ЗГУ „Cipolla Rossa di Tropea Calabria“ в Държавен вестник на Република Италия, бр. 185 от 10.8.2011 г.
      Консолидираният текст на продуктовата спецификация е на разположение на адрес:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      или
      на началната страница на министерството на земеделските, хранителните и горските политики (www.politicheagricole.it), където директен достъп се получава като се кликне върху „Qualità e sicurezza“ [Качество и сигурност] (горе вдясно на екрана) и после върху „Disciplinari di Produzione all’esame dell’UE“ [Спецификации, представени за проучване от ЕС].

         (1)  Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


title: Регламент за изпълнение (ЕС) № 723/2014 на Комисията от 23 юни 2014 година за одобрение на несъществено изменение в спецификацията на название, вписано в регистъра на защитените наименования за произход и защитените географски указания [Nieheimer Käse (ЗГУ)]

text:
               1.7.2014

               BG

               Официален вестник на Европейския съюз

               L 192/36

         РЕГЛАМЕНТ ЗА ИЗПЪЛНЕНИЕ (ЕС) № 723/2014 НА КОМИСИЯТА
   от 23 юни 2014 година
   за одобрение на несъществено изменение в спецификацията на название, вписано в регистъра на защитените наименования за произход и защитените географски указания [Nieheimer Käse (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Германия за одобрение на изменение в спецификацията на защитеното географско указание „Nieheimer Käse“, регистрирано по силата на Регламент (ЕО) № 414/2010 на Комисията (2).

               (2)

               Целта на заявлението е да бъде изменена спецификацията, като се уточни процентният дял на подправката ким, която е само незадължителна съставка.

               (3)

               Комисията разгледа въпросното изменение и стигна до заключението, че то е обосновано. Тъй като изменението е несъществено по смисъла на член 53, параграф 2, трета алинея от Регламент (ЕС) № 1151/2012, Комисията може да го одобри, без да прибягва до процедурата, установена в членове 50—52 от посочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Nieheimer Käse“ се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Настоящият регламент е задължителен в своята цялост и се прилага пряко във всички държави членки.

      Съставено в Брюксел на 23 юни 2014 година.

            За Комисията,

            от името на председателя,

         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 119, 13.5.2010 г., стр. 3.

      ПРИЛОЖЕНИЕ
      Одобрява се следното изменение в спецификацията на защитеното географско указание „Nieheimer Käse“:

                  Метод на производство:
                  В изречението „После се добавят готварска сол (2,5—3,5 %) и по желание ким (0,01—0,03) и сместа се размесва, докато се получи равномерно разпределение“ поставеният в скоби текст „(0,01—0,03)“ след думата „ким“ следва да се замени с „(0,1—0,3 %)“.

                  Обосновка:

                              Заявителят, който е сдружение на производителите на въпросния продукт, твърди, че през 65-годишния период на производство на сиренето „Nieheimer Käse“ добавяното количество ким винаги е представлявало 0,1—0,3 %.

                              Посочената в този смисъл стойност („0,01—0,03“) в резюмето, публикувано в Официален вестник на Европейския съюз, се дължи на редакторска грешка. Липсващият знак „%“ е бил добавен в публикацията в Deutsches Markenblatt от 23.9.2005 г. Допълнителните нули след десетичната запетая биха довели до това, че съответното добавено количество ким в продукта (само една до три десетохилядни от общото тегло) въобще не би могло да се усети.


title: Регламент за изпълнение (ЕС) 2015/788 на Комисията от 20 май 2015 година за установяване на стандартни стойности при внос с цел определяне на входната цена на някои плодове и зеленчуци

text:
               21.5.2015

               BG

               Официален вестник на Европейския съюз

               L 125/34

         РЕГЛАМЕНТ ЗА ИЗПЪЛНЕНИЕ (ЕС) 2015/788 НА КОМИСИЯТА
   от 20 май 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 май 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  74,3

                  MA

                  110,0

                  MK

                  101,3

                  ZZ

                  95,2

                  0707 00 05

                  AL

                  41,5

                  MK

                  57,0

                  TR

                  111,1

                  ZZ

                  69,9

                  0709 93 10

                  TR

                  128,9

                  ZZ

                  128,9

                  0805 10 20

                  EG

                  52,4

                  IL

                  70,8

                  MA

                  56,3

                  ZZ

                  59,8

                  0805 50 10

                  BO

                  147,7

                  BR

                  107,1

                  MA

                  111,5

                  TR

                  101,5

                  ZZ

                  117,0

                  0808 10 80

                  AR

                  91,3

                  BR

                  100,8

                  CL

                  138,3

                  NZ

                  126,3

                  US

                  189,0

                  UY

                  86,8

                  ZA

                  108,5

                  ZZ

                  120,1

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/80 на Комисията от 13 януари 2016 година за вписване на наименование в регистъра на защитените наименования за произход и защитените географски указания [Σταφίδα Σουλτανίνα Κρήτης (Stafida Soultanina Kritis) (ЗГУ)]

text:
               26.1.2016

               BG

               Официален вестник на Европейския съюз

               L 17/3

         РЕГЛАМЕНТ ЗА ИЗПЪЛНЕНИЕ (ЕС) 2016/80 НА КОМИСИЯТА
   от 13 януари 2016 година
   за вписване на наименование в регистъра на защитените наименования за произход и защитените географски указания [Σταφίδα Σουλτανίνα Κρήτης (Stafida Soultanina Kritis) (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 подаденото от Гърция заявление за регистрация на наименованието „Σταφίδα Σουλτανίνα Κρήτης“ (Stafida Soultanina Kritis) беше публикувано в Официален вестник на Европейския съюз
                   (2).

               (2)

               На 26 юни 2014 г. Комисията получи уведомление за възражение от Измирската стокова борса (Турция). Посоченото по-горе уведомление за възражение е последвано от мотивирано възражение, изпратено с писмо от 26 август 2014 г.

               (3)

               Комисията разгледа възражението и е установено, че то е приемливо по смисъла на член 10 от Регламент (ЕС) № 1151/2012. С писмо от 26 септември 2014 г. тя прикани заинтересованите страни да проведат необходимите консултации, за да постигнат съгласие помежду си в съответствие с техните вътрешни процедури.

               (4)

               Не бе постигнато споразумение между страните в определения срок.

               (5)

               Съответно Комисията следва да приеме решение в съответствие с процедурата по член 52, параграф 3, буква б) от Регламент (ЕС) № 1151/2012.

               (6)

               Възразяващата страна твърди, че заявлението не съответства на условията, предвидени в член 5, член 6, параграфи 3 и 4 и член 7, параграф 1 от Регламент (ЕС) № 1151/2012. Според становището на възразяващата страна характеристиките на продукта не са отличителни, тъй като климатичните и почвените условия, които са решаващ елемент за качеството на продукта, са същите като в Турция. Освен това думите „sultan“ и „sultaniye“ имат етимологичен произход от Турция (т.е. Анадола). Поради това наименованието „soultanina“ би могло да се дължи на Турция. Освен това се твърди, че продукт с наименование „Aegean Sultana“, подобен на „Σταφίδα σουλτανίνα Κρήτης“ (Stafida Soultanina Kritis), е регистриран в Турция като защитено наименование за произход, и е станал търговска марка. Наличието на термина „Soultanina“ в гръцкото наименование съответно би застрашило турското регистрирано наименование, би създало нелоялна конкуренция и би подвело потребителите. Последно, думата „Soultanina“ e омоним на наименование, което вече фигурира в регистъра и следователно не може да бъде регистрирано. Поради това заявлението следва да бъде изцяло отхвърлено.

               (7)

               Независимо от посочените по-горе твърдения, представени от възразяващата страна, ЗГУ „Σταφίδα σουλτανίνα Κρήτης“ (Stafida Soultanina Kritis) следва да бъде регистрирано по следните причини.

               (8)

               Безспорно е, че наименованието произхожда от Анадола. Въпреки това, тъй като наименованието „Soultanina“ действително се отнася до лозов сорт, който се отглежда в много страни, то вече не е свързано с мястото на произход. Поради това от правна гледна точка то може да се отнася за продукт, който не е с произход от Анадола. „Soultanina“ вече е била класифицирана като лозов сорт съгласно Регламент (ЕИО) № 3800/81 на Комисията (3), който понастоящем е отменен. В действащата понастоящем правна рамка за „Soultanina“ беше подадено уведомление като за винен сорт лози по смисъла на член 63, параграф 1, буква г) от Регламент (ЕО) № 607/2009 на Комисията (4).

               (9)

               По отношение на специфичните характеристики на „Σταφίδα σουλτανίνα Κρήτης“ (Stafida Soultanina Kritis) (ЗГУ) в единния документ точно и изчерпателно се описва връзката между специфичните качества на продукта и географския район. Продуктът се характеризира с високо съдържание на захар (най-малко 75 %) и с ниско съдържание на влага (максимум 16 %). Благодарение на варовитите почви на остров Крит виреят растения, които раждат плодове с много добро качество, дължащо се на високото съдържание на захари. Ниските количества на валежите и големият брой часове слънцегреене през юли и август, когато гроздето узрява, оказват благоприятно влияние върху концентрацията на захари. Дъждовете през този период водят до намаляване на захарите в гроздето, а това понижава качеството му. Топлото и сухо време и практиката на потапяне на гроздето в алкален разтвор преди изсушаването им водят до бърза загуба на вода и едновременно повишаване на съдържанието на захари, поради което потъмняването спира и стафидите придобиват характерния си цвят. Измирската стокова борса не даде валидни основания за оспорването на тези твърдения.

               (10)

               Турският продукт „Aegean Sultanas“ не представлява ЗНП, регистриран в съответствие с правото на ЕС. Той не е със специална защита съгласно Регламент (ЕС) № 1151/2012. По-специално, не може да се счита за вероятно той да възпрепятства регистрацията на омонимно наименование съгласно член 6, параграф 3 от Регламент (ЕС) № 1151/2012. При всички случаи „Soultanina“ не е наименование на продукт, който е омонимен с „Aegean Sultanas“.

               (11)

               Наименованието „Soultanina“ само по себе си няма вероятност да подведе потребителите относно произхода на продукта, тъй като той е общоизвестен като лозов сорт, който може да бъде отглеждан навсякъде по света. Освен това в този конкретен случай наименованието „Soultanina“ се придружава от географски термин („Kritis“), който премахва всякакво хипотетичното съмнение относно произхода на продукта.

               (12)

               Независимо от защитата, предоставена на „Σταφίδα σουλτανίνα Κρήτης“ (Stafida Soultanina Kritis), наименованието „Soultanina“ може да продължи да се използва на територията на Съюза, при условие че се спазват принципите и правилата, приложими съгласно правния ред на Съюза.

               (13)

               Във възражението не се съдържат точни данни за предполагаемата регистрирана търговска марка. Не се споменава търговска марка, регистрирана от страна на Турция на територията на ЕС.

               (14)

               Поради горепосочените причини се стигна до заключението, че наименованието „Σταφίδα σουλτανίνα Κρήτης“ (Stafida Soultanina Kritis) (ЗГУ) следва да бъде вписано в регистъра на защитените наименования за произход и защитените географски указания.

               (15)

               Мерките, предвидени в настоящия регламент, са в съответствие със становището на Комитета по качеството на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Σταφίδα Σουλτανίνα Κρήτης“ (Stafida Soultanina Kritis) (ЗГУ).
   Наименованието в първия параграф се използва за определяне на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) № 668/2014 на Комисията (5).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 януари 2016 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 101, 5.4.2014 г., стр. 7.

      (3)  Регламент (ЕИО) № 3800/81 на Комисията от 16 декември 1981 г. за определяне на класификацията на сортовете лози (ОВ L 381, 31.12.1981 г., стр. 1).

      (4)  Регламент (ЕО) № 607/2009 на Комисията от 14 юли 2009 г. относно определяне на някои подробни правила за прилагането на Регламент (ЕО) № 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (ОВ L 193, 24.7.2009 г., стр. 60).

      (5)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2017/1477 на Комисията от 11 август 2017 година за изменение на Регламент (EО) № 1051/2009 относно класирането на някои стоки в Комбинираната номенклатура

text:
               17.8.2017

               BG

               Официален вестник на Европейския съюз

               L 211/6

         РЕГЛАМЕНТ ЗА ИЗПЪЛНЕНИЕ (ЕС) 2017/1477 НА КОМИСИЯТА
   от 11 август 2017 година
   за изменение на Регламент (EО) № 1051/2009 относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:

               (1)

               С Регламент (ЕО) № 1051/2009 (2) Комисията класира ново четириколесно превозно средство, описано в първата колона, точка 2 от таблицата в приложението към посочения регламент, в код по КН 8701 90 90.

               (2)

               По дело C-91/15 Kawasaki (3) Съдът на ЕС постанови, че точка 2 от таблицата в приложението към Регламент (ЕО) № 1051/2009 е невалидна, доколкото класира въпросното превозно средство в подпозиция 8701 90 90 от Комбинираната номенклатура, съдържаща се в приложение I към Регламент (ЕИО) № 2658/87 на Съвета (4), изменен с Регламент (ЕО) № 948/2009 на Комисията (5), а не в подпозиции от 8701 90 11 до 8701 90 39 от посочената Комбинирана номенклатура.

               (3)

               От съображения за правна сигурност е целесъобразно разпоредбите, които вече не са приложими, да бъдат премахнати от правния ред на Съюза. Поради това обявената за недействителна разпоредба следва да бъде заличена, за да се избегнат евентуалните различия в тарифното класиране на някои превозни средства и да се осигури еднакво прилагане на Комбинираната номенклатура в Съюза.

               (4)

               Поради това Регламент (ЕС) № 1051/2009 следва да бъде съответно изменен.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В таблицата в приложението към Регламент (ЕО) № 1051/2009 се заличава точка 2.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 август 2017 година.

            За Комисията,

            от името на председателя,

         Stephen QUEST

            Генерален директор

            Генерална дирекция „Данъчно облагане и митнически съюз“

      (1)  ОВ L 269, 10.10.2013 г., стр. 1.

      (2)  Регламент (ЕО) № 1051/2009 на Комисията от 3 ноември 2009 г. относно класирането на някои стоки в Комбинираната номенклатура (ОВ L 290, 6.11.2009 г., стр. 56).

      (3)  Решение на Съда на ЕС от 22 септември 2016 г. по дело Kawasaki Motors Europe, C-91/15, ECLI:EU:C:2016:716.

      (4)  Регламент (EИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      (5)  Регламент (ЕО) № 948/2009 на Комисията от 30 септември 2009 г. за изменение на приложение I към Регламент (EИО) № 2658/87 на Съвета относно тарифната и статистическа номенклатура и Общата митническа тарифа (ОВ L 287, 31.10.2009 г., стр. 1).


title: Регламент за изпълнение (ЕС) № 171/2014 на Комисията от 20 февруари 2014 година за одобрение на изменение, което не е несъществено, в спецификацията на название, вписано в регистъра на защитените наименования за произход и защитените географски указания [Nocciola di Giffoni (ЗГУ)]

text:
               25.2.2014

               BG

               Официален вестник на Европейския съюз

               L 55/3

      РЕГЛАМЕНТ ЗА ИЗПЪЛНЕНИЕ (ЕС) № 171/2014 НА КОМИСИЯТА

   от 20 февруари 2014 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и защитените географски указания [Nocciola di Giffoni (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Nocciola di Giffoni“, регистрирано по силата на Регламент (ЕО) № 2325/97 на Комисията (2), изменен с Регламент (ЕО) № 1257/2006 (3).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (4) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 февруари 2014 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 322, 25.11.1997 г., стр. 33.

      (3)  ОВ L 228, 22.8.2006 г., стр. 17.

      (4)  ОВ С 286, 2.10.2013 г., стр. 7.

      ПРИЛОЖЕНИЕ
      Селскостопански продукти, предназначени за консумация от човека, изброени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ИТАЛИЯ
      Nocciola di Giffoni (ЗГУ)


title: Регламент за изпълнение (ЕС) 2017/1465 на Комисията от 9 август 2017 година относно класирането на някои стоки в Комбинираната номенклатура

text:
                  12.8.2017

                  BG

                  Официален вестник на Европейския съюз

                  L 209/5

            РЕГЛАМЕНТ ЗА ИЗПЪЛНЕНИЕ (ЕС) 2017/1465 НА КОМИСИЯТА
      от 9 август 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 9 август 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране
                     (Код по КН)

                     Основания

                     (1)

                     (2)

                     (3)

                     Устройство (т.нар. „диск за безжично зареждане“), състоящо се от адаптер с кабел с дължина приблизително 180 cm и зареждащ диск. Кабелът е със съединител, служещ за свързване със зареждащия диск. Дискът е с кръгла форма с височина приблизително 8 mm, диаметър приблизително 80 mm и тегло 51 g.
                     Адаптерът преобразува (изправя) променливия ток (AC — 240V) в постоянен ток (DC — 12V) и го препраща към диска. В диска този постоянен ток се конвертира (преобразува) в променлив ток и след това този променлив ток се преобразува в електромагнитно поле.
                     Устройството е предназначено за безжично зареждане на различни устройства. Както дискът, така и зарежданото устройство са снабдени с технологията „Qi“, която е стандартна за безжичното зареждане на устройства. Безжичното зареждане става посредством електромагнитно поле.
                     Вж. фигурата (*1).

                     8504 40 90

                     Класирането се определя от общо правило 1, общо правило 3, буква в) и общо правило 6 за тълкуване (ОПТ) на Комбинираната номенклатура и от описанието на кодовете по КН 8504 , 8504 40  и 8504 40 90
                     Функциите на устройството (изправяне, преобразуване и конвертиране на ток в електромагнитно поле) се обхванати от подпозиция 8504 40 . По тази причина се изключва класирането в подпозиция 8504 50 .
                     Изключва се класирането в код по КН 8504 40 30  като статични преобразуватели от видовете, използвани с апарати за телекомуникация, автоматични машини за обработка на данни и части от тях, тъй като адаптерът е предназначен за електрозахранване на различни електрически устройства.
                     Тъй като нито изправянето, нито преобразуването или конвертирането на ток в електромагнитно поле не придават основния характер на устройството, то трябва да бъде класирано, като се приложи ОПТ 3, буква в).
                     Следователно устройството трябва да бъде класирано в код по КН 8504 40 90  като „други статични преобразуватели“.

            (*1)  Фигурата е само за информация.


title: Регламент за изпълнение (ЕС) № 114/2014 на Комисията от 4 февруари 2014 година относно класирането на някои стоки в Комбинираната номенклатура

text:
               7.2.2014

               BG

               Официален вестник на Европейския съюз

               L 38/22

      РЕГЛАМЕНТ ЗА ИЗПЪЛНЕНИЕ (ЕС) № 114/2014 НА КОМИСИЯТА

   от 4 февруари 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2014 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Цветен монитор от течнокристален тип с диагонал на екрана приблизително 54 cm (21'') с размери (без стойка) приблизително 37 × 47 × 7 cm със:

                              —

                              разделителна способност 1 200 × 1 600 пиксела,

                              —

                              формат на изображението 3:4,

                              —

                              стъпка на пикселите 0,270 mm,

                              —

                              редова честота от 31 до 76 kHz,

                              —

                              кадрова честота от 49 до 61 Hz,

                              —

                              максимална яркост 250 cd/m2, която може да бъде калибрирана,

                              —

                              пълен ъгъл на видимост, хоризонтален и вертикален, 170°,

                              —

                              контраст 550:1,

                              —

                              времева инертност 30 ms,

                              —

                              бутони за включване и управление, включително възможност за избор на режим за калибриране.

                        Уредът е оборудван със следните интерфейси:

                              —

                              DVI-I,

                              —

                              мини D-Sub,

                              —

                              1 интерфейс USB за връзка с персонален компютър и 2 интерфейса USB за връзка с други устройства.

                        Притежава възможност за завъртане до 90°.
                  Има стойка с механизъм за накланяне и въртене, както и повърхност против отблясъци. Може да се монтира и на стена.
                  Продуктът е в съответствие със стандартите за „Цифрово формиране на изображение и комуникации в медицината“ (DICOM), включително част 14, което дава възможност потребителят да задава изключително точни стойности за показателя гама, яркостта и цветната температура и позволява в изображенията мониторът да извежда цветови нюанси и нюанси на сивото с точността, изисквана за медицинска диагностика.
                  Мониторът е предназначен за употреба в медицински системи за рентгенографски изображения с цел клинична диагностика.

                  8528 59 31

                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 8528, 8528 59 и 8528 59 31.
                  Предвид обективните му характеристики, като например съответствието със стандартите DICOM, което дава възможност потребителят да задава изключително точни стойности за показателя гама, яркостта и цветната температура и позволява в изображенията мониторът да извежда цветови нюанси и нюанси на сивото с точността, изисквана за медицинска диагностика, предназначението на монитора е медицински екран, използван в медицински системи за визуализиране на рентгенографски изображения с цел клинична диагностика. Счита се, че мониторът не е от вида, използван изключително или главно за автоматични машини за обработка на информация (АМОИ) от позиция 8471. Следователно се изключва класиране в подпозиция 8528 51 00.
                  Тъй като мониторът може да изобразява сигнали от АМОИ в степен, достатъчна за практическо използване с АМОИ, счита се, че той е с приемливи функционални възможности за изобразяване на сигнали от автоматични машини за обработка на информация.
                  Следователно мониторът трябва да бъде класиран в код по КН 8528 59 31 като плосък екран, който може да извежда изображение от сигнали от автоматични машини за обработка на информация с приемливо ниво на функционалност.


title: Регламент за изпълнение (ЕС) № 292/2014 на Комисията от 21 март 2014 година относно разрешаването на препарат от 6-фитаза, получен от Trichoderma reesei (CBS 126897), като фуражна добавка за домашни птици, отбити прасенца, прасета за угояване и свине майки (притежател на разрешителното ROAL Oy)  текст от значение за ЕИП

text:
               22.3.2014

               BG

               Официален вестник на Европейския съюз

               L 87/90

      РЕГЛАМЕНТ ЗА ИЗПЪЛНЕНИЕ (ЕС) № 292/2014 НА КОМИСИЯТА

   от 21 март 2014 година
   относно разрешаването на препарат от 6-фитаза, получен от Trichoderma reesei (CBS 126897), като фуражна добавка за домашни птици, отбити прасенца, прасета за угояване и свине майки (притежател на разрешителното ROAL Oy)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на това разрешително.

               (2)

               В съответствие с член 7 от Регламент (ЕО) № 1831/2003 бе подадено заявление за разрешаване на употребата на препарат от 6-фитаза, получен от Trichoderma reesei (CBS 126897). Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на препарат от 6-фитаза, получен от Trichoderma reesei (CBS 126897), като фуражна добавка за домашни птици и прасета, който следва да бъде класифициран в категорията добавки „зоотехнически добавки“.

               (4)

               Европейският орган за безопасност на храните („Органът“) направи заключение в становищата си от 11 септември 2013 г. (2) и 9 октомври 2013 г. (3), че при предложените условия на употреба препаратът от 6-фитаза, получен от Trichoderma reesei (CBS 126897), не оказва неблагоприятно въздействие върху здравето на животните, човешкото здраве или околната среда, както и че е в състояние да подобри усвояването на фосфора, смилаемостта на храната и минерализацията на костите, или показателите при пилета и пуйки за угояване. Тези заключения може да бъде разширени за пилета, които се отглеждат за кокошки носачки, и за пуйки, отглеждани за развъждане. Тъй като начинът на действие на добавката може да бъде считан за сходен при всички видове домашни птици, това заключение може да се екстраполира за второстепенни видове домашни птици за угояване или отглеждани за кокошки носачки или за развъждане. Освен това Органът стигна до заключението, че добавката има потенциал за увеличаване на минерализацията на костите, на смилаемостта на храната в тънкото черво, на усвояването на фосфора и на показателите при кокошки носачки. Тези заключения могат да бъдат екстраполирани за второстепенни видове снасящи домашни птици. Органът също така стигна до заключение, че добавката е в състояние да подобри усвояването на фосфора, задържането на фосфора или показателите при прасенца, прасета за угояване и свине майки. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Оценката на препарата от 6-фитаза, получен от Trichoderma reesei (CBS 126897), показва, че условията за предоставяне на разрешително, установени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е посочено в приложението към настоящия регламент.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешително
   Разрешава се посоченият в приложението препарат, принадлежащ към категорията добавки „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животни при спазване на определените в същото приложение условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2013 г.; 11(10):3364.

      (3)  EFSA Journal (Бюлетин на ЕОБХ), 2013 г.; 11(10):3433.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  Единици за активност/kg пълноценен фураж със съдържание на влага 12 %

                     Категория „зоотехнически добавки“. Функционална група: „подобрители, увеличаващи смилаемостта на храната“.

                  4а19

                  ROAL Oy

                  6-фитаза
                  EC 3.1.3.26

                                 Състав на добавката

                              Препарат от 6-фитаза
                              получен от Trichoderma reesei (CBS 126897)
                              имащ минимална активност:
                              в течно и твърдо състояние: 5 000 FTU (1)/g

                                 Характеристика на активното вещество

                              6-фитаза (EC 3.1.3.26)
                              получен от Trichoderma reesei (CBS 126897)

                                 Метод за анализ
                                  (2)

                              Определяне на 6-фитаза
                              колориметричен метод, основан на ензимна реакция на 6-фитаза върху фитат: EN ISO 30024.

                  Домашни птици, различни от носещи птици

                  —

                  250 FTU

                              1.

                              В упътването за употреба на добавката и премикса да се посочат условията на съхранение и устойчивостта при топлинна обработка.

                              2.

                              Да се използва в комбинирани фуражи, съдържащи повече от 0,23 % фосфор, свързан във фитин.

                              3.

                              Препоръчителна максимална доза:

                                          —

                                          2 500 FTU/kg пълноценен фураж за домашни птици;

                                          —

                                          1 750 FTU/kg пълноценен фураж за отбити прасенца, прасета за угояване и свине майки.

                              4.

                              Мерки за безопасност: носене на предпазна дихателна маска, предпазни очила и ръкавици по време на работа.

                  11 април 2024 г.

                  Носещи птици

                  150 FTU

                  Отбити прасенца

                  500 FTU

                  Прасета за угояване и свине майки

                  250 FTU

         (1)  1 FTU е количеството ензим, което освобождава 1 микромол неорганичен фосфат за 1 минута от субстрат на натриев фитат при pH 5,5 и температура от 37 °C.

         (2)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 979/2011 на Комисията от 3 октомври 2011 година за определяне на фиксирани стойности при внос за определяне на входната цена на някои плодове и зеленчуци

text:
               4.10.2011

               BG

               Официален вестник на Европейския съюз

               L 258/70

         РЕГЛАМЕНТ ЗА ИЗПЪЛНЕНИЕ (ЕС) № 979/2011 НА КОМИСИЯТА
   от 3 октомври 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 4 октомври 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 октомври 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  BR

                  31,9

                  MK

                  48,8

                  ZZ

                  40,4

                  0707 00 05

                  MK

                  44,0

                  TR

                  111,6

                  ZZ

                  77,8

                  0709 90 70

                  TR

                  107,9

                  ZZ

                  107,9

                  0805 50 10

                  AR

                  66,9

                  BR

                  41,3

                  CL

                  65,2

                  TR

                  56,8

                  UY

                  61,2

                  ZA

                  74,6

                  ZZ

                  61,0

                  0806 10 10

                  CL

                  79,6

                  EG

                  65,0

                  MK

                  82,2

                  TR

                  103,4

                  ZA

                  62,4

                  ZZ

                  78,5

                  0808 10 80

                  CL

                  90,0

                  CN

                  82,6

                  NZ

                  109,5

                  US

                  83,3

                  ZA

                  80,1

                  ZZ

                  89,1

                  0808 20 50

                  CN

                  102,8

                  ZZ

                  102,8

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2017/156 на Комисията от 17 януари 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Foin de Crau (ЗНП)]

text:
               31.1.2017

               BG

               Официален вестник на Европейския съюз

               L 25/3

         РЕГЛАМЕНТ ЗА ИЗПЪЛНЕНИЕ (ЕС) 2017/156 НА КОМИСИЯТА
   от 17 януари 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Foin de Crau (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Foin de Crau“, регистрирано по силата на Регламент (ЕО) № 2325/97 на Комисията (2), изменен с Регламент (ЕО) № 1509/2000 на Комисията (3).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Foin de Crau“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 януари 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 2325/97 на Комисията от 24 ноември 1997 г. относно допълнение на приложението към Регламент (ЕО) № 1107/96 относно регистрацията на географски указания и наименования за произход по процедурата, определена в член 17 от Регламент (ЕИО) № 2081/92 на Съвета (ОВ L 322, 25.11.1997 г., стр. 33).

      (3)  Регламент (ЕО) № 1509/2000 на Комисията от 12 юли 2000 г. за изменение на елементи от спецификациите за няколко означения, фигуриращи в приложението към Регламент (ЕО) № 1107/96, относно регистрацията на географските указания и наименованията за произход на основание процедурата, предвидена в член 17 от Регламент (ЕИО) № 2081/92 на Съвета (ОВ L 174, 13.7.2000 г., стр. 7).

      (4)  ОВ C 359, 30.9.2016 г., стр. 12.


title: Регламент за изпълнение (ЕС) № 740/2013 на Комисията от 30 юли 2013 година относно дерогациите от правилата за произход по приложение II към Споразумението за търговия между Европейския съюз и неговите държави членки, от една страна, и Колумбия и Перу, от друга страна, които се прилагат в рамките на квоти за определени продукти от Колумбия

text:
               31.7.2013

               BG

               Официален вестник на Европейския съюз

               L 204/40

         РЕГЛАМЕНТ ЗА ИЗПЪЛНЕНИЕ (ЕС) № 740/2013 НА КОМИСИЯТА
   от 30 юли 2013 година
   относно дерогациите от правилата за произход по приложение II към Споразумението за търговия между Европейския съюз и неговите държави членки, от една страна, и Колумбия и Перу, от друга страна, които се прилагат в рамките на квоти за определени продукти от Колумбия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2012/735/ЕС на Съвета от 31 май 2012 г. за подписване от името на Съюза и за временно прилагане на Споразумението за търговия между Европейския съюз и неговите държави членки, от една страна, и Колумбия и Перу, от друга страна (1), и по-специално член 6 от него,
   като има предвид, че:

               (1)

               С Решение 2012/735/ЕС Съветът разреши да се подпише от името на Съюза Споразумението за търговия между Европейския съюз и неговите държави членки, от една страна, и Колумбия и Перу, от друга страна („споразумението“). Съгласно Решение 2012/735/ЕС споразумението се прилага временно до приключване на процедурите за неговото сключване. То се прилага временно от 1 август 2013 г.

               (2)

               Приложение II към споразумението се отнася за определението на понятието „продукти с произход“ и методите за административно сътрудничество. За определени продукти допълнение 2А към посоченото приложение предвижда дерогации от правилата за произход по същото приложение в рамките на годишни квоти. Ето защо е необходимо да се определят условията за прилагане на тези дерогации по отношение на вноса от Колумбия.

               (3)

               Квотите по допълнение 2А от приложение II следва да се управляват от Комисията съгласно принципа „пръв пристигнал — пръв обслужен“ в съответствие с Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (2).

               (4)

               За да се получи правото да се ползват тарифните отстъпки, пред митническите органи следва да се представи съответното доказателство за произход, предвидено в споразумението.

               (5)

               Тъй като споразумението поражда действие от 1 август 2013 г., настоящият регламент следва да се прилага от същата дата.

               (6)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Правилата за произход по допълнение 2А от приложение II към Споразумението за търговия между Европейския съюз и неговите държави членки, от една страна, и Колумбия и Перу, от друга страна (наричано по-нататък „споразумението“), се прилагат в рамките на квотите, посочени в приложението към настоящия регламент.
   Член 2
   За да се ползва дерогацията по член 1, посочените в приложението продукти се придружават от доказателство за произход, определено в приложение II към споразумението.
   Член 3
   Квотите, посочени в приложението, се управляват от Комисията в съответствие с разпоредбите на членове 308а—308в от Регламент (ЕИО) № 2454/93.
   Член 4
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 август 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 юли 2013 година.

            За Комисията

            Председател

         José Manuel BARROSO

      (1)  ОВ L 354, 21.12.2012 г., стр. 1.

      (2)  ОВ L 253, 11.10.1993 г., стр. 1.

      ПРИЛОЖЕНИЕ

         Колумбия

      Независимо от правилата за тълкуване на Комбинираната номенклатура, формулировката при описанието на продуктите има само указателен характер, като обхватът на преференциалния режим се определя в рамките на настоящото приложение от кодовете по КН към момента на приемане на настоящия регламент.

                  Пореден №:

                  Код по КН

                  Описание на стоките

                  Квотен период

                  Годишен обем на квотата
                  (в тонове нетно тегло, ако не е предвидено друго)

                  09.7140

                  3920

                  Други плочи, листове, фолио, ленти и пластини от непорести пластмаси, неподсилени, ненаслоени, без подложка, нито по друг начин съчетани с други материали

                  От 1 август до 31 юли

                  15 000

                  09.7141

                  6108 22 00

                  Пликчета и други долни гащи, трикотажни или плетени, от синтетични или от изкуствени влакна

                  От 1 август до 31 юли

                  200

                  09.7142

                  6112 31

                  Бански костюми за мъже или момчета, трикотажни или плетени, от синтетични влакна

                  От 1 август до 31 юли

                  25

                  09.7143

                  6112 41

                  Бански костюми за жени или момичета, трикотажни или плетени, от синтетични влакна

                  От 1 август до 31 юли

                  100

                  09.7144

                  6115 10

                  Чорапогащи, дълги и три четвърти чорапи с различна степен на компресия (например чорапите за разширени вени), трикотажни или плетени

                  От 1 август до 31 юли

                  25

                  09.7145

                  6115 21 00

                  Други чорапогащи, от синтетични влакна, с линейна плътност на единичната прежда, по-малка от 67 dtex, трикотажни или плетени

                  От 1 август до 31 юли

                  40

                  09.7146

                  6115 22 00

                  Други чорапогащи, от синтетични влакна, с линейна плътност на единичната прежда 67 dtex или повече, трикотажни или плетени

                  От 1 август до 31 юли

                  15

                  09.7147

                  6115 30

                  Други дамски дълги или три четвърти чорапи, с линейна плътност на единичната прежда, по-малка от 67 dtex, трикотажни или плетени

                  От 1 август до 31 юли

                  25

                  09.7148

                  6115 96

                  Други, от синтетични влакна, трикотажни или плетени

                  От 1 август до 31 юли

                  175

                  09.7161

                  7321

                  Печки, котли с огнище, готварски печки (включително тези, които могат да бъдат използвани допълнително и за централно отопление), скари, мангали, газови котлони, устройства за затопляне на ястия и подобни неелектрически уреди за домашна употреба, както и техните части от чугун, желязо или стомана

                  От 1 август до 31 юли

                  20 000 изделия

                  09.7162

                  7323

                  Домакински артикули или домашни потреби и техните части, от чугун, желязо или стомана; желязна или стоманена вълна; гъби (телени), кърпи, ръкавици и подобни артикули за чистене, полиране или аналогична употреба, от желязо или стомана

                  От 1 август до 31 юли

                  50 000

                  09.7163

                  7325

                  Други изделия, отлети, от чугун, желязо или стомана

                  От 1 август до 31 юли

                  50 000